Mooier as dié tertkorse sal jy nêrens kryWat kan nou lekkerder wees as ŉ perske- of aarbeitert met ŉ botterige, bros kors en ŉ skeppie room of roomys daarby? Karin Pfeiff, ŉ kunstenaar en koskenner, het tertkorse na ŉ heel ander dimensie geneem met van die mooiste tertkorsontwerpe wat jy nóg gesien het – dis byna te mooi om te eet! Sy werk baie met blom- en blaarontwerpe, maar maak ook plek vir geometriese vorms en harte. Instagram- en Facebook-gebruikers is gek na haar ontwerpe en lewer gereeld kommentaar dat hulle dit nie oor hulle harte sal kry om ŉ lem deur daardie pragtige kors te laat gly nie. Kyk hier na van haar mooiste ontwerpe: